Սերգեյ Կարասյով

**Սերգեյ Գենադևիչ Կարասյով** (,  ), ռուս մրցավար։

## Կենսագրություն
«Տիմիրյազևեց» մանկապատանեկան սպորտային ավագ դպրոցի սան։ Մոսկվայի պետական շինարարական համալսարան թիմի կազմում խաղացել է Ռուսաստանի առաջնություն սիրողական ֆուտբոլային ակումբների միջև մրցաշարում։ Մասնագիտությամբ իրավաբան է։ Մրցավարական կարիերան սկսել է 1995 թվականին։ 1999 թվականին ընդունվել է «Ֆուտբոլային արբիտր» կենտրոն, որն ավարտել է 2002 թվականին։ 2001 թվականին որպես մրցավար սկսել է սպասարկել պահեստայինների և երկրորդ դիվիզիոնի մրցաշարերի խաղերը։ 2004 թվականին որպես մրցավարի օգնական սկսել է ներգրավվել առաջին դիվիզիոնի խաղերին, իսկ 2006 թվականից դարձել է գլխավոր մրցավար։ 2008 թվականից Պրեմիեր լիգայի գլխավոր մրցավարն էր, նորամուտը նշել է 2008 թվականի ապրիլի 6-ին «Կռիլյա Սովետով»-«Լուչ-Էներգիա» խաղում։ 2010 թվականից ՖԻՖԱ-ի մրցավար է։ 2013 թվականի հունիսից մտնում է ՈւԵՖԱ-ի Դատավորների էլիտար կատեգորիայի մեջ (Elite Development)։ 2014 թվականի դեկտեմբերին դասի բարձրացում չի ունեցել՝ վերադառնալով առաջին կատեգորիա։

2014 թվականի մայիսին Կարասյովը նշանակում է ստացել ֆուտբոլի Ռուսաստանի գավաթի 2014 թվականի եզրափակիչ փուլում։

2015 թվականի դեկտեմբերի 15-ին նշանակվել է Ֆրանսիայում կայանալիք Ֆուտբոլի Եվրոպայի առաջնություն 2016-ի 18 մրցավարներից մեկը։

2015 թվականի դեկտեմբերի 24-ին դատել է Սաուդյան Արաբիայի առաջնության «Ան-Նասր» և «Ալ-Հիլալ» թիմերի միջև կայացած հանդիպումը։ Եկել է Հովարդ Վեբի հրավերով, որն այդ ժամանակ ղեկավարում էր Սաուդյան Արաբիայում մրցավարական կորպուսը։ Հանդիպման մրցավարության համար ստացել է մոտ 150 000 ռուբլի հոնորար։

Ռուսաստանի ֆուտբոլային միության գործկոմը 2015/2016 մրցաշրջանում ճանաչել Է նրան Ռուսաստանի առաջնության տարվա լավագույն մրցավար։

Հունիսի 15-ին և 18-ին դատել է Եվրոպայի 2016 թվականի առաջնության Ռումինիա-Շվեյցարիա և Իսլանդիա-Հունգարիա հանդիպումները։

2016 թվականի օգոստոսի 7-ին Ռիոյի Օլիմպիական խաղերում մեկ հանդիպում է անցկացրել՝ Ճապոնիա-Կոլումբիա։

2017 թվականին երիտասարդական թիմերի աշխարհի առաջնությունը սպասարկող մրցավարների թվում էր։ Նա դատել է Վանուատու և Մեքսիկա, ինչպես նաև Ուրուգվայ և Հարավային Աֆրիկա խաղերը։

2018 թվականի մարտի 29-ին ընդգրկվել է Աշխարհի 2018 թվականի առաջնության խաղերի մրցավարների ցուցակում։ Դատել է Ավստրալիայի և Պերուի հավաքականների հանդիպումը։

2018 թվականի մայիսի 3-ին Կարասյովը դատել է ՈՒԵՖԱ Եվրոպայի Լիգա 2017-2018 կիսաեզրափակիչը՝ Զալցբուրգի «Ռեդ Բուլ» խաղը «Մարսելի» դեմ։ Լրացուցիչ ժամանակում սխալմամբ անկյունային է նշանակել, որի խաղարկումից հետո ֆրանսիական թիմը խփել է երկխաղյա դիմակայությունում վճռորոշ գոլը։

2021 թվականի ապրիլի 21-ին ՈՒԵՖԱ-ն ընդգրկել է Եվրո 2020 առաջնության արբիտրների ցանկում։ Դատել է խմբային փուլի Իտալիա-Շվեյցարիա և Գերմանիա-Հունգարիա հանդիպումները, ինչպես նաև 1/8 եզրափակչի Նիդերլանդներ-Չեխիա հանդիպումը։ Վերջին խաղի 54-րդ րոպեին 0:0 հաշվի ժամանակ տեսանյութի կրկնությունը դիտելուց հետո խաղադաշտից հեռացրել է հոլանդացի պաշտպան Մատեյս դե Լիգտին պրոֆեսիոնալ խախտման համար, իսկ հանդիպումն ավարտվել է չեխական թիմի հաղթանակով. մասնագետներն ու լրատվամիջոցները (այդ թվում՝ նիդեռլանդական) արդար են ճանաչել հեռացումը, բայց հոլանդացի երկրպագուները մրցավարին մեղադրել են ծախվածության մեջ։ Եղել է նաև պահուստային մրցավար Ավստրիա-Հյուսիսային Մակեդոնիա (խմբային փուլ), Չեխիա-Դանիա (քառորդ եզրափակիչ) և Իտալիա-Իսպանիա (կիսաեզրափակիչ) խաղերում։

2021 թվականի օգոստոսի 6-ին նշանակվել է ՈւԵՖԱ-ի Սուպերգավաթի «Չելսի»-«Վիլյառեալ» հանդիպման գլխավոր մրցավար։ Հանդիպումը տեղի է ունեցել Բելֆաստում օգոստոսի 11-ին։

## Անձնական կյանք
Ամուսնացած է, ունի երեք զավակ։

Երաժշտական ժանրերից նախընտրում է մետալը (սիրած խումբը՝ «Slayer»), ալկոհոլային խմիչքներից՝ վիսկին։ Մինչև 2005 թվականը մրցավարությունը համատեղել է բանկում աշխատելու հետ, որտեղ ամսական 150 դոլար է ստացել։

Կարասյովին երբեմն անվանում են «ռուսական Կոլինա» (հիմնականում պայմանավորված է մանկության տարիներին մազաթափության հետևանքով սանրվածքի բնորոշ բացակայության պատճառով։

2021 թվականի փետրվարի 23-ին Կարասյովը *Catharsis* ռոք խմբի հետ հանդես է եկել «Երկրի գլխավոր Մետալ-տոնածառը» փառատոնում։

## Ծանոթագրություններ

## Արտաքին հղումներ
* 

 
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Ռուս ֆուտբոլային մրցավարներ